**PRANEŠIMAS APIE REORGANIZAVIMĄ**

Pranešame, kad Alytaus r. Simno specialiosios mokyklos reorganizavimo, prijungiant ją prie Alytaus r. Simno gimnazijos, sąlygų aprašas, parengtas vadovaujantis Lietuvos Respublikos civilinio kodekso 2.97 straipsnio 3 dalimi, 2.99 straipsnio 1, 2 dalimis, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos švietimo įstatymo 44 straipsnio 2 dalimi, Lietuvos Respublikos biudžetinių įstaigų įstatymo 24 straipsniu, Mokyklų, vykdančių formaliojo švietimo programas, tinklo kūrimo taisyklių, patvirtintų  Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ ir Alytaus rajono savivaldybės tarybos 2024 m. vasario 13 d. sprendimu Nr. K-13 „Dėl sutikimo reorganizuoti Alytaus r. Simno specialiąją mokyklą prijungiant prie Alytaus r. Simno gimnazijos“.

Reorganizuojamos biudžetinės įstaigos, kuri, kaip juridinis asmuo, po reorganizavimo baigs veiklą, duomenys: ***Alytaus r. Simno specialioji mokykla,*** buveinė – Vytauto g. 20, Simnas, Simno sen., LT-64305, Alytaus r.; teisinė forma – savivaldybės biudžetinė įstaiga; juridinio asmens kodas – 190984347; registro tvarkytojas VĮ Registrų centras.

Reorganizavime dalyvaujančios biudžetinės įstaigos, kuri, kaip juridinis asmuo, po reorganizacijos tęs veiklą, duomenys: ***Alytaus r. Simno gimnazija,*** buveinė – Vytauto g. 83, Simnas, Simno seniūnija, LT–64305 Alytaus rajonas; teisinė forma – savivaldybės biudžetinė įstaiga; juridinio asmens kodas – 290244230; registro tvarkytojas VĮ Registrų centras.

Reorganizavimo būdas – prijungimas: Alytaus r. Simno specialioji mokykla prijungiama prie Alytaus r. Simno gimnazijos iki 2024 m. rugpjūčio 31 d. Alytaus r. Simno gimnazija, kaip juridinis asmuo, po reorganizavimo tęsia veiklą, o Alytaus r. Simno specialioji mokykla po reorganizavimo baigia veiklą kaip juridinis asmuo, jos teisės ir pareigos nuo išregistravimo iš Juridinių asmenų registro, t. y. nuo 2024 m. rugsėjo 1 dienos pereina Alytaus r. Simno gimnazijai.

Apie reorganizavimo sąlygas skelbiama 1 kartą viešai VĮ Registrų centro leidžiamame leidinyje „Juridinių asmenų registro vieši pranešimai“, reorganizuojamųjų įstaigų interneto svetainėse [www.spec.simnas.lm.lt](http://www.spec.simnas.lm.lt), <https://www.simnogimnazija.lt>, Alytaus rajono savivaldybės internetiniame puslapyje <https://www.arsa.lt> bei raštu pranešama visiems reorganizuojamos įstaigos kreditoriams, mokiniams ir jų tėvams (įtėviams, globėjams).

Su reorganizavimo sąlygų aprašu, Simno gimnazijos nuostatų projektu ir reorganizavime dalyvaujančių įstaigų paskutinių penkerių metų finansinių metų metinių ataskaitų rinkiniais galima susipažinti nuo 2024 m. balandžio 9 d. Alytaus r. Simno specialiosios mokyklos interneto svetainėje <https://www.spec.simnas.lm.lt> (skyriuje „Reorganizavimo dokumentai“), Alytaus r. Simno gimnazijos interneto svetainėje <https://www.simnogimnazija.lt>. (skyriuje „Reorganizavimo dokumentai“ https://www.simnogimnazija.lt/reorganizavimo-dokumentai/), taip pat Alytaus r. Simno specialiojoje mokykloje nuo 15 val. iki 17 val. ir Alytaus r. Simno gimnazijoje nuo 8.00 val. iki 17.00 val. darbo dienomis. Reorganizavimo pabaigos data 2024 m. rugpjūčio 31 d.